{{Nr|292|{{sm|LE LIVRE}}|[vers 7139]}}<poem class="verse">« En un crot, dont bien li chéy<ref>''Crot'', grotte.</ref>.
« On l’apelloit Poliphemus.
« Jupiter menace & Venus ;
« Et dit qu’il les estranglera,
« Ne jamais ne les aimera,
« Quant par amours le font amer,
« Et si n’y puet trouver qu’amer.

:« Galatée nous fait un conte
« De li, cui Dieus doint male honte !
« Et dist qu’il estoit uns devins
« Qui savoit les secrez divins ;
« Thelephus estoit appellez :
« Les chans des oisiaus revelez
« Et l’abay des chiens li estoient,
« Si qu’il savoit quanqu’il disoient.
« Au jaiant vint & si li dit :
« Garde ton oeil & croy mon dit :
« Car Ulixés le t’emblera,
« Ne riens ne t’en deffendera.
« Li anemis, (que Dieus maudie !)
« Tenoit son dit à moquerie,
« Mais Ulixés le li embla,
« Dont depuis la roche trembla ;
« Que quant il ot son oeil perdu,
« Il ot le cuer si esperdu,
« Que li anemis s’estendi
« Si, qu’en {{Rom|.ii.|2}} la roche fendi.
« Il va hulant com beste mue,
« Il brait, il crie, il huche, il mue ;
« Mais assez puet braire pour voir,</poem>
<references/>
Machaut - Le Voir Dit, 1875.djvu/346